Frisk fisk af høj kvalitet og fiskeri, der understøtter en unik kystkultur og skåner naturen. Det er hovedtankerne i Thorupstrand Kystfiskerlaug, Thorupstrand Fiskeriforening og Han Herred Havbådes nye fiskepakhus og landingsanlæg ved Thorupstrand i Nordvestjylland. Pakhuset og landingsanlægget er netop indviet, og ideen er, at man her kan håndtere helt frisk fisk - fra bådene lander på stranden, til fisken sendes ud til forbrugerne. Fiskepakhuset er indrettet, så det er med til at bevare det naturskånsomme kystfiskeri og samtidig videreudvikle kystfiskeriet som nicheproduktion. Dermed understøtter fiskepakhuset både arbejdspladser og den særlige kystkultur, som er ved Thorupstrand og Slettestrand. Projektet har et budget på 22 mio. kroner og har fået støtte fra Natur Erhvervsstyrelsen, Region Nordjylland, A.P. Møllerske Støttefond og Realdania.

Referat:
Fiskerne ved Thorupstrand har tirsdag fået nyt hus, et pakhus og landingsanlæg, et hus til 22 mio. kroner.